# Павел Харитонов - Ойуку

Харитонов Павел Николаевич (Ойуку) — саха народнай суруйааччыта, поэт, прозаик, литератураны ырытааччы, кыраайы үөрэтээччи.

# Павел Харитонов - Ойуку
## Олоҕун олуктара

* 1941 сыллаахха бэс ыйын 22 күнүгэр Хаҥалас улууһун Бастакы Мальдьаҕар нэһилиэгэр Тойон Арыыга төрөөбүт.
* 1969 с. — Нам художественнай училищетын бүтэрбит.
* 1976 с. — Саха государственнай университетын бүтэрбит.
Үлэлээбит сирдэрэ:
* Покровскай орто оскуолата, учуутал;
* Хаҥалас улууһун Г. В. Ксенофонтов аатынан Түмэл, научнай үлэһит.
* 1983 сылтан — Хаҥалас улууһун Г. В. Ксенофонтов аатынан кыраайы үөрэтэр Түмэл директора.
* 1994 с. — Россия суруйааччыларын Сойууһун чилиэнэ.

# Павел Харитонов - Ойуку
## Айар үлэтэ

Бастакы хоһоонноро 1972 сыллаахха «Ленские маяки» хаһыакка бэчээттэммиттэрэ. Бастакы хоһооннорун хомуурунньуга «Хаар кыыс» 1980 сыллаахха Дьокуускайдааҕы кинигэ кыһатыттан бэчээттэнэн тахсыбыттара.
Айымньылара элбэх холбоһук хомуурунньуктарга, республика уонна улуустар араас хаһыаттарыгар бэчээттэммиттэр. Үгүс хоһоонноро ырыа буолан ылланаллар. Прозаик быһыытынан эмиэ биллибит, ааҕааччылар сэргээбит айымньылара — «Хоболоох суол». историческай трилогия. Литератураны ырытааччы. Бу хайысхаҕа элбэх ыстатыйалары о. д. а. үлэлэри суруйбут. Сүҥкэн үлэтэ — түөрт томнаах, Хаҥалас улууһун историятыгар анаммыт, «Хоболоох суол» историческай роман-эпопея.

# Павел Харитонов - Ойуку
## Наҕараадалара уонна ытык ааттара

* Саха Өрөспүүбүлүкэтин народнай суруйааччыта (2019)
* Саха Өрөспүүбүлүкэтин культуратын үтүөлээх үлэһитэ (2001)
* ССРС культуратын отличнига
* Россия Улахан литературнай бириэмийэтин лауреата (2008)
* П. А. Ойуунускай аатынан Государственнай бириэмийэ лауреата (2012)
* Иван Гоголев — Кындыл аатынан бириэмийэ бастакы лауреата
* Хаҥалас улууһун ытык киһитэ

# Павел Харитонов - Ойуку
## Библиография

* Тойон Арыы: хоһооннор — Якутскай: Кинигэ кыһата, 1980 — 80 с.
* Хаар кыыс: хоһооннор — Якутскай: Кинигэ кыһата, 1991 — 32 с.
* Бэлэх: хоһооннор; кыра саастаах оҕолорго; К. Р. Попов ойуулара — Дьокуускай: «Бичик», 1994 — 24 с.
* Хачыал: поэма; К. Р. Попов ойуулара — Дьокуускай: «Бичик», 1994 — 24 с.
* Таллан Бүрэ: Е. Сивцев-Таллан Бүрэ айымньыта — Покровскай, 1996 — 256 с.
* Хоболоох суол: роман 1 чааһа / М. Г. Старостин ойуута — Дьокуускай: «Бичик», 1999 — 256 с.
* Хоболоох суол: роман 2 чааһа — Дьокуускай: «Бичик», 2001 — 253 с.
* Хоболооох суол: 3-с кинигэ: Кэтэһиилээх кэм — Дьокуускай: «Бичик», 2006 — 320 с.
* Андаҕайыы: [историческай наука доктора Е. Е. Алексеев оҕо сааһын, олоҕун, үлэтин туһунан уус-уран очерк, сыһыарыылар, биобиблиогр. ыйынньык] — Дьокуускай: «Бичик», 2009 — 224 с.
* Бурҕаллай: кыра саастаах оскуола оҕолоругар хоһоон; худож. П. Е. Федоров — Дьокуускай: «Бичик», 2010 — 12 с.
* Хоболоох суол: 4-с кинигэ: Туруулаһыы — Дьокуускай: «Бичик», 2011 — 487 с.
* Бубенцы над леной: [Хоболоох суол 1 чааhын тылбааhа] — Дьокуускай: «Көмүөл», 2012 с.
* Олуктар: [эссе-саhээн] — Дьокуускай : «Якутия» медиа-холдинг, 2012. – 232 с.
* Биобиблиогр. ыйынньык / Ханалас киин б-ката; хомуйан оҥордо А. Наумова — Покровскай: 2001 — 16 с.
* Хангаласский улус: история, культура, фольклор / Администрация муницип. р-на «Хангалас. улус (район)», ин-т гуманит. исслед. АН РС (Я); [сост. Д. С. Аргунов, Н. С. Попов, П. Н. Харитонов ; отв. ред. В. И. Федоров] — Якутск: «Бичик», 2007 — 416 c.